title: Provedbena uredba Komisije (EU) 2020/622 оd 29. travnja 2020. o razvrstavanju određene robe u kombiniranu nomenklaturu

text:
                  7.5.2020

                  HR

                  Službeni list Europske unije

                  L 144/6

         PROVEDBENA UREDBA KOMISIJE (EU) 2020/622
         оd 29. travnja 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. travnja 2020.

                  Za Komisiju,

                  u ime predsjednice,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Naziv robe

                        Razvrstavanje (oznaka KN)

                        Obrazloženje

                        (1)

                        (2)

                        (3)

                        Pravokutna prednja ploča automobilskog radija poznata kao „upravljačka ploča”, opremljena s nekoliko tipki za aktiviranje različitih radijskih funkcija. Izrađena je od plastične mase. Na tipkama/sklopkama su laserski ugravirani natpisi.
                        Proizvod se predstavlja bez električnih ili elektroničkih komponenti.
                        (Vidjeti slike)  (*1).

                        8529 90 92

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 2(b) uz odsjek XVI. i nazivima oznaka KN 8529, 8529 90  i 8529 90 92 .
                        Proizvod ima izravnu ulogu u uporabi automobilskog radija. Riječ je o ključnom elementu za njegov rad koji omogućuje aktivaciju kontaktnih točaka, a time i pristup različitim radijskim funkcijama. Njegova struktura i način rada isključuju bilo kakvu uporabu osim kao sastavnog dijela automobilskog radija (vidjeti presudu Suda od 15. veljače 2007., RUMA GmbH protiv Oberfinanzdirektion Nürnberg, C-183/06, ECLI:EU:C:2007:110). Stoga se smatra dijelom radija. Proizvod se stoga razvrstava u oznaku 8529 kao ostali dijelovi za aparate iz tarifnog broja 8527.
                        Razvrstavanje u oznaku KN 8529 90 49  isključeno je jer proizvod nije „ormar ili kućište” u smislu tarifnog broja 8529, nego samo prednja ploča automobilskog radija (vidjeti i Objašnjenja kombinirane nomenklature za podbrojeve 8529 90 41  i 8529 90 49 , treći stavak).
                        Stoga se proizvod razvrstava u oznaku KN 8529 90 92  kao ostali dijelovi za aparate iz tarifnog broja 8527.

               (*1)  Slike su isključivo informativne.


title: Provedbena uredba Komisije (EU) 2020/623 оd 30. travnja 2020. o odobrenju izmjene specifikacije za registriranu oznaku zemljopisnog podrijetla jakog alkoholnog pića („Ratafia de Champagne”)

text:
                  7.5.2020

                  HR

                  Službeni list Europske unije

                  L 144/10

         PROVEDBENA UREDBA KOMISIJE (EU) 2020/623
         оd 30. travnja 2020.
         o odobrenju izmjene specifikacije za registriranu oznaku zemljopisnog podrijetla jakog alkoholnog pića
         („Ratafia de Champagne”)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (1), a posebno njezin članak 30. stavak 2.,
         budući da:

                     (1)

                     U skladu s člankom 21. u vezi s člankom 17. stavkom 5. Uredbe (EZ) br. 110/2008 Europskog parlamenta i Vijeća (2) Komisija je ispitala zahtjev Francuske od 5. srpnja 2018. za odobrenje izmjene tehničke dokumentacije za oznaku zemljopisnog podrijetla „Ratafia de Champagne” zaštićenu na temelju Uredbe (EZ) br. 110/2008. Tim je zahtjevom obuhvaćena izmjena naziva „Ratafia de Champagne” u „Ratafia champenois”.

                     (2)

                     Uredba (EU) 2019/787, kojom je zamijenjena Uredba (EZ) br. 110/2008, stupila je snagu 25. svibnja 2019. U skladu s člankom 49. stavkom 1. te uredbe poglavlje III. Uredbe (EZ) br. 110/2008, koje se odnosi na oznake zemljopisnog podrijetla, stavlja se izvan snage s učinkom od 8. lipnja 2019. U skladu s člankom 22. stavkom 2. Uredbe (EU) 2019/787 tehnička dokumentacija podnesena kao dio nekog zahtjeva prije 8. lipnja 2019. u skladu s Uredbom (EZ) br. 110/2008 smatra se specifikacijom proizvoda.

                     (3)

                     Zaključivši da je zahtjev u skladu s Uredbom (EZ) br. 110/2008, Komisija je na temelju članka 17. stavka 6. te uredbe i u skladu s člankom 50. stavkom 4. prvim podstavkom Uredbe (EU) 2019/787 objavila zahtjev za izmjenu u Službenom listu Europske unije (3).

                     (4)

                     Budući da Komisiji nije dostavljen nijedan prigovor u skladu s člankom 27. stavkom 1. Uredbe (EU) 2019/787, izmjenu specifikacije potrebno je odobriti na temelju članka 30. stavka 2. navedene uredbe koji se primjenjuje mutatis mutandis za izmjene specifikacije proizvoda,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije za naziv „Ratafia de Champagne”.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 130, 17.5.2019., str. 1.

            (2)  Uredba (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 – SL L 39, 13.2.2008., str. 16.

            (3)  SL C 431, 23.12.2019., str. 31.


title: Provedbena uredba Komisije (EU) 2020/1086 оd 23. srpnja 2020. o odobravanju ikaridina kao postojeće aktivne tvari za uporabu u biocidnim proizvodima vrste 19 (Tekst značajan za EGP)

text:
                  24.7.2020

                  HR

                  Službeni list Europske unije

                  L 239/9

         PROVEDBENA UREDBA KOMISIJE (EU) 2020/1086
         оd 23. srpnja 2020.
         o odobravanju ikaridina kao postojeće aktivne tvari za uporabu u biocidnim proizvodima vrste 19
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
         budući da:

                     (1)

                     Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje ikaridin.

                     (2)

                     Ikaridin je ocijenjen za uporabu u biocidnim proizvodima vrste 19, „Repelenti (odbojna sredstva) i mamci”, kako je utvrđena u Prilogu V. Direktivi 98/8/EZ Europskog parlamenta i Vijeća (3), koja odgovara vrsti proizvoda 19 kako je utvrđena u Prilogu V. Uredbi (EU) br. 528/2012.

                     (3)

                     Danska je imenovana državom članicom izvjestiteljicom te je njezino nadležno ocjenjivačko tijelo 14. siječnja 2011. podnijelo izvješće o ocjenjivanju, zajedno sa svojim preporukama.

                     (4)

                     U skladu s člankom 7. stavkom 2. Delegirane uredbe (EU) br. 1062/2014, Odbor za biocidne proizvode donio je 10. prosinca 2019. mišljenje Europske agencije za kemikalije (4), uzimajući u obzir zaključke nadležnog ocjenjivačkog tijela.

                     (5)

                     Na temelju članka 90. stavka 2. Uredbe (EU) br. 528/2012 može se zaključiti da bi tvari koje su države članice ocijenile do 1. rujna 2013. trebalo ocijeniti u skladu s odredbama Direktive 98/8/EZ. U skladu s mišljenjem Agencije može se očekivati da biocidni proizvodi vrste 19 koji sadržavaju ikaridin ispunjavaju zahtjeve iz članka 5. Direktive 98/8/EZ, ako su zadovoljene određene specifikacije i uvjeti koji se odnose na njihovu uporabu.

                     (6)

                     Stoga je primjereno odobriti ikaridin za uporabu u biocidnim proizvodima vrste 19, podložno ispunjenju određenih specifikacija i uvjeta.

                     (7)

                     Budući da se na temelju članka 90. stavka 2. Uredbe (EU) br. 528/2012 može zaključiti da bi tvari koje su države članice ocijenile do 1. rujna 2013. trebalo odobriti u skladu s uvjetima iz Direktive 98/8/EZ, odobrenje bi trebalo izdati na razdoblje od 10 godina, u skladu s praksom utemeljenom tom direktivom.

                     (8)

                     Prije odobrenja aktivne tvari zainteresiranim bi stranama trebalo omogućiti primjereno razdoblje za poduzimanje pripremnih mjera potrebnih za ispunjavanje novih zahtjeva.

                     (9)

                     Mjere predviđene ovom Uredbom u skladu su s mišljenjem Stalnog odbora za biocidne proizvode,

               DONIJELA JE OVU UREDBU:

            Članak 1.
            Ikaridin se odobrava kao aktivna tvar za uporabu u biocidnim proizvodima vrste 19, podložno specifikacijama i uvjetima iz Priloga.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 167, 27.6.2012., str. 1.

            (2)  Delegirana uredba Komisije (EU) br. 1062/2014 od 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

            (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

            (4)  Biocidal Products Committee Opinion on the application for approval of the active substance Icaridin, Product type: 19, ECHA/BPC/229/2019, adopted on 10 December 2019 (Mišljenje Odbora za biocidne proizvode o zahtjevu za odobrenje aktivne tvari ikaridin, vrsta proizvoda 19, ECHA/BPC/229/2019, doneseno 10. prosinca 2019.).

            PRILOG

                           Uobičajeni naziv

                           Kemijski naziv prema IUPAC-u

                           Identifikacijski brojevi

                           Najmanji stupanj čistoće aktivne tvari
                            (1)

                           Datum odobrenja

                           Datum isteka odobrenja

                           Vrsta proizvoda

                           Posebne odredbe

                        Ikaridin

                        Kemijski naziv prema IUPAC-u:
                        (RS)-sek-butil (RS)-2-(2-hidroksietil)piperidin-1-karboksilat
                        EZ br.: 423-210-8
                        CAS br.: 119515-38-7

                        97 % masenog udjela

                        1. veljače 2022.

                        31. siječnja 2032.

                        19

                        Odobrenja za biocidne proizvode podliježu sljedećim uvjetima:

                                    (a)

                                    pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu uzete u obzir pri procjeni rizika za aktivnu tvar na razini Unije;

                                    (b)

                                    za proizvode čiji se ostaci mogu nalaziti u hrani i hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRO-i) u skladu s Uredbom (EZ) br. 470/2009 Europskog parlamenta i Vijeća  (2) ili Uredbom (EZ) br. 396/2005 Europskog parlamenta i Vijeća  (3) te poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-i;

                                    (c)

                                    s obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje djeci mlađoj od dvije godine nakon dermalne i sekundarne izloženosti.

               (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu stavljenom na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

               (2)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

               (3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Komisije (EU) 2021/179 оd 8. veljače 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Dalmatinska panceta” (ZOZP))

text:
                  16.2.2021

                  HR

                  Službeni list Europske unije

                  L 53/97

         PROVEDBENA UREDBA KOMISIJE (EU) 2021/179
         оd 8. veljače 2021.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Dalmatinska panceta” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske za upis naziva „Dalmatinska panceta” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Dalmatinska panceta” potrebno je upisati u registar,

               DONIJELA JE OVU UREDBU:

            Članak 1.
            Naziv „Dalmatinska panceta” (ZOZP) upisuje se u registar.
            Naziv iz prvog stavka odnosi se na proizvod iz razreda 1.2. Mesni proizvodi (kuhani, usoljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. veljače 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 309, 18.9.2020., str. 13.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).